Зеренді ауданы әкімдігінің «Пухальск НМ» КММ

**«Татулық - достық кілті»**

9а сыныптың өзін-өзі тану пәнінен сабақ жоспары

Дайындаған және өткізген:

өзін-өзі тану пәнінің мұғалімі Сатанова Д.К.

2017-2018 оқу жылы

Мектеп: «Пухальск НМ» Мерзiмі: 18.01.2018ж.

Тақырып: «Татулық - достық кілті»

Құндылық: «Сүйіспеншілік». Қасиеттер: адамгершілік, жақсы көре білу, түсіне білу, кішіпейілділік.

Мұғалiм: Сатанова Д.К. Cынып: 9а. Оқушылар саны: 6.

|  |  |
| --- | --- |
| **Сабақ мақсаты**: оқушылардың татулық, бірлік, ынтымақ туралы түсініктерін кеңейту.**Міндеттері:*** 1. Білімділік:  татулық, жақсы көре білу, түсіне білу ұғымдарының мәнін ашу;
* 2.Дамытушылық:  адамгершілік, кішіпейілділік қасиеттерін дамыту; 3. Тәрбиелік:  бірлікке, ынтымаққа тәрбиелеу.
 | ***Ресурстар:*** *(әдістемелік құрал, оқулық, үнтаспа)* |
| **Сабақ барысы:**1. **Ұйымдастыру кезеңi.** (1 мин). Сәлемдесу.

 **Тыныштық сәтi.** (5 мин). Ойша суасты патшалығына саяхат жасау. Көздеріңді жұмып, бірнеше рет демалып, дем шығарыңыздар. Денені бос ұстаңдар.  Біз теңіз жалауында жүрміз деп ойлаңыздар. Теңіз толқындары мен шағалалардың баяу дауыстарын естіп тұрсыңдар ма? Жалаң аяқ астында жұп-жұмсақ құмды сезесіңдер ме, теңіз үстінде алыстан бір қара нүктені байқадыңыз ба, ол не екен? ... ол дельфин. Дельфин жүзіп, сізді теңіз түбіне саяхатқа алып бару үшін келіп тұр. Жайлар оның арқасына отырып алыңыз да саяхатқа шығыңыз. Теңіз түбіне сүңгіп кеткен дельфин досыңыз сізге бар ыңғайды жасап келеді. Мөп-мөлдір суастында сіз өмірі көрмеген түрлі-түсті өсімдіктер мен балықтың бірнеше түріне тап болдыңыз. Алдыңызда үлкен балықтар өтіп жатыр, ал анау алыстағы Сегіз аяқ болады. Керемет, неткен тыныштық пен сұлулық десеңізші... Кәдімгі көк экрандағыдай көрініс. Осы жағдайда сәл бола тұрыңыз. (мұғалім бірнеше секунд үнсіз тұрады). Ал енді жоғарыдағы өз әлемімізге қайту үшін дайындалыңыздар. Жан-жағыңызға мұқият қарап алыңыз. Неткен тыныштық, неткен сұлулық! Осы тыныштықтың сізге қалай әсер ететіндігін есте сақтаңыз. Дельфин жер бетіне қайтпақшы, сіз жағалауға келдіңіз. Дельфиннен түсіп, оны маңдайынан сипап, саяхат үшін оған ризашылығыңызды білдіріңіз. Бөлмеге келіп, өз орныңызға да жеттік. Бірнеше секундтан соң көздеріңді ашасыңдар, бірақ осы тыныштық сезіміңізді сақтап қалуға тырысыңыз.**5Т ережесін қайталап өту**: «Тәртіп, Талап, Тыныштық, Тазалық, Татулық»1. **Үй тапсырмасын тексеру.** (5 мин)

А. Хамзаұлының «Бала жетектеген әйел» әңгімесі.* Мұсаның достарын сағынуына не себеп болды?
* Өздерің «Татулық», «Достық», «Бірлік, ынтымақ» туралы не айтасыңдар?
* Қазақстанда әр түрлі ұлт өкілдері тұрады. Ол туралы не айта аласыдар?
* Ұлты басқа достарыңыз туралы не айтасыз?
 | ***Сабақ барысын талқылау:*** баяу музыка ойнайды.Оқушылар ережелерді қайталап өтеді.Сұрақтарға жауап береді. |
| **Дәйексөз.** (5 мин)ЬІнтымақ қайда болса - ырыс сонда барамын депті. **Мақал – мәтел**Осы дәйексөзді қалай түсінесіңдер? | Оқушылар дәйексөзді ақырын дауыспен, дауыстап қайталайды.Сұраққа жауап береді.Дәйексөзді дәптерге көшіріп жазады. |
| 1. **Әңгiмелеу (сұхбат).** (8 мин)

**Отбасы татулығы****Аңыз әңгіме**Баяғыда бір үлкен отбасы өмір сүріпті.Отбасындағы адамдар саны өте көп екен,бір қауым ел болып,бірге тұрыпты.Ол отбасы ерекше екен,отбасының өзара келісімде,татулықта өмір сүруі елді таң қалдырады.Оларда ұрыс-керіс,дау-жанжал деген атымен болмайды екен.Бұл отбасы жайлы патшаның құлағына да жетеді. Патша естігеннен кейін, ақ-қарасын анықтау үшін ауылға келеді. Ауылда тап-таза,барлығы да жеткілікті,тыныштық пен береке қонған.Патшаның көңілі толып,ерекше бір шаттыққа бөленеді.Сыйластығы жарасқан бақытты отбасында қариялардың орны төрде,уайым-қайғысыз,балалары бақытты,мәз-мейрам екен.Бұған патша таң-тамаша болды.Отбасының қалайша бақытты,тату-тәтті өмір сүруінің мәнісін білгісі келді.Ол ауыл ақсақалына келіп,отбасындағы татулық пен бірлікке қалай жеткендерін айтуын өтінді.Қарт үнсіз ғана жүз рет «сүйіспеншілік», жүз рет «кешірім», жүз рет «бірлік» деп қағазға мұқият жазып берді.Үш сөзді оқып, патша таң қалып, осы –ақ па?-Иә деді ақсақал. Барлық жақсы отбасылары тек осы қасиеттерден құралады,-деді де,сәл ойланып, «және шыдамдылық» деген сөзді қосып қойды.**Сұрақтар:**1. **Мазмұны бойынша сұрақтар**

- Аңыз әңгіме не туралы?2. **Құндылығын айқындайтын сұрақтар**- Отбасының татулығын ұстап тұрған қандай қасиеттер екен?3**.Өмірмен байланысты сұрақтар**- Сендер тату болу үшін не істер едіндер?*Жақсы көре білу, түсіне білу деген қасиеттерді қалай түсінесіңдер?* | Әңгімені тыңдап, сұрақтарға жауап береді.Жақсы көре білу, түсіне білу қасиеттердің мағынасын ашады. |
| 1. **Шығармашылық жұмыс, топтық жұмыс.** (10 мин)

**1 топ:** – Бір күні қария өмірден өтіп бара жатып «Құдіретті күшті жартқан ием , тағы біраз ғұмыр берші», -деп құдайға жалынып , жалбарыныпты. Сонда құдай періштелер арқылы аян беріп, әлгі қариядан:-Пендем, қанша жас сұрайсың?-Ағаштың жапырақтарына тең ғұмыр бере көр,-депті қария жалынып.-Жоқ, адамға өлшеп пішіп берілген ғұмыр оған жетпейді.-Онда үлкен ағашта қанша бұтақ бар, депті қария.-Жоқ, ол да жарамайды, тым көп.-Онда қанша өмір бере аласың?-деп сұрапты қария.-Өмірде қанша досың бар, сонша өмір берейін, деген екен.Осы сөзді естігенде төсек тартып жатқан қария көзіне жас алып, қатты күрсініпті де,о дүниеге жүріп кетіпті. Сөйтсе, бұл қария бар өмірін дос жинаумен емес, дүние мүлік жинаумен өткізген екен.**Сұрақ:*** Қария неліктен көзіне жас алды?
* **2 топ:** «Достық» кластер немесе постер жасау.
* **Оқушыларға сұрақ: «Жүз теңгең болғанша, жүз досың болсын»** - деген мақалмен келесесіңдер ме?
 | Тапсырма орындайды, кластер жасап, қорғайды. |
| 1. **Үй тапсырмасы.** (1 мин)

Досыңа хат жазу. |  |
| 1. **Топпен ән айту.** (3 мин)

«Дос туралы жыр» Жігіттер тобы | Оқушылар бірге ән айтады. |
| 1. **Соңғы тыныштық сәтi.** (2 мин)

Көзімізді жұмып, тыныштықта бүгінгі сабағымызды есімізге түсірейік. Бүгінгі сабағымыздан алған әсерімізді жүрегімізге орнатайық. Енді тыныштық күйде отыра тұрыңыздар. Көздеріңізді ашуға болады. Сабағыңызға рахмет. Сау болыңыздар. | Баяу музыка ойнайды. |